Mabuza aangewys as waarnemende Eskom-hoofJabu Mabuza, raadsvoorsitter by Eskom, sal vir minstens drie maande lank die leisels oorneem by Eskom (Foto: Eskom) Jabu Mabuza, raadsvoorsitter van Eskom, sal vir drie maande lank optree as waarnemende groepshoof vir die kragvoorsiener ná Phakamani Hadebe die amp verlaat, het Pravin Gordhan, minister van openbare ondernemings, Maandag aangekondig. Mabuza sal ook terselfdertyd die rol van tussentydse uitvoerende voorsitter oorneem, het Gordhan bygevoeg. “Binne die drie maande periode terwyl mnr. Mabuza die uitvoerende voorsitter en die waarnemende uitvoerende hoof sal wees, sal die raad van Eskom die proses afhandel om ŉ geskikte kandidaat aan te stel wat as die volgende uitvoerende groepshoof aangestel kan word.” Hadebe verlaat die amp op 31 Julie.